
A. SARRERA: EUSKAL HERRIAK BERE ESKOLA ETA EUSKAL 
CURRICULUMA 

Aldarrikapen Taula 

Hezkuntza sistema propioaren aldeko dinamika sozial iraunkorra bultzatzeko asmoz, ikasle, irakasle 
eta guraso talde batek Euskal Herriak Bere Eskola herri ekimena sortu zuen 2002. urteko martxoan. 
Hurrengo urtean Zarautzen burututako Nazio Mintegi arrakastatsuetan, 200 bat lagunek hezkuntza 
sistema propioaren bidean une honetan funtsezkoak diren bost erronkak definitu zuten: 

1. Haur eskola euskalduna, hezitzailea eta herritarra 

2. Eskolak euskaldundu behar du 

3. Euskal Curriculuma 

4. Lanbide eskola euskaraz 

5. Euskal Unibertsitatea 

EHBEren lana 

Euskal Herriak Bere Eskolak aipatu bost aldarrikapenen aldeko dinamika soziala bultzatzeko ardura 
hartu zuen bere gain, horien artean, Euskal Curriculumaren aldekoa. Hainbatetan adierazi dugun 
bezala, EHBEren lana ez datza Euskal Curriculumaren sorrera eta garapenean, horretan ari dira 
duela hiru urtetik hona Udalbiltza, Sortzen-Ikasbatuaz eta Ikastolen Konfederazioa eta beste eragile 
batzuk eginbehar horretara lotu dira (besteak beste, EAEko Hezkuntza Saila). 

EHBEren eginldzunak honako bi hauek dira: aide batetik, euskal curriculuma zertan datzan azaldu 
eta horren garrantziaz kontzientzia sortzea, nola hezkuntza komunitatearen hala jendartean oro har; 
beste aide batetik, curriculum horren aplikaziorako testuinguru egokia lortzea, dauden oztopoak 
salatuz eta Euskal Curriculumaren aldeko jarrera kolektiboa sustatuz. 

Guretzat Euskal Curriculumaren diseinua eta horren aldeko dinamika soziala aurrera egiteko 
ezinbestekoak diren bi mailak dira. Hanka motz geratuko litzateke bata bestea gabe. Izan ere, 
Euskal Curriculumaren diseinua apalategi batean geratu daiteke, baldin eta hori aplikatzeko eta 
dauden oztopo politiko (Espainiako eta Frantziako curriculumen inposaketa) nahiz operatiboei 
(ikastetxeetan somatzen den mugimendu falta) aurre egiteko herri borondatea ez badago. Eta era 
berean, aldarrikapen soilean aritzeak egoeraren kontzientzia hartzea bai, baina egoera errotik 
aldatzeko aukerarik ez du ematen. 

Guk uste dugu Euskal Curriculuma ez litzatekeela errealitate bat izango, horren aide azken urteetan 
burutu diren aldarrikapen eta mobilizaziorik gabe: ikasle mugimendutik "eduki arrotzak" salatzeko 
egindako kanpainak eta ekintzak, Espainiako Humanitate Dekretuaren aurrean bere garaian 
egindako ekimenak... 

Euskal Curriculumaren aldeko ekimenak 

Hasiera-hasieratik Euskal Herriak Bere Eskolak Euskal Curriculumaren aldeko dinamika soziala 
garatzen saiatu da, honako ekintza hauen bidez saiatu ere: 

• Euskal Herriko 2.000 mapa historikoa argitaratu. Horietako bi espainiar Gobernuak 
Gasteizen duen ordezkaritzan eta Nafarroako Hezkuntza Sailean entregatu ziren, gure 
iragana eta oraina irakasteko/ikasteko eskubidea aldarrikatzeko. 

• "Baina... zer da euskal curriculumaren kontu hori?" izenburuko liburuxka argitaratu. 

• Euskal Curriculumaren inguruko dozenaka tailer eman, hainbat herri nahiz ikastetxetan. 

• "Bizitza ez da testuliburu bat" izenburuko liburuxka argitaratu. 

• Espainiako argitaletxeak ez erabiltzeko deia egin: Edebe argitaletxearen Bilboko egoitzaren 
aurreko kontzentrazioa eta hainbat testulibururen itzulera Correos-en bidez Espainiako 
Hezkuntza Ministeriora. 

• "Euskal Herriko emakumeen historiako 12 pasarte" izenburuko ikasturteko egutegia 
argitaratu. 

• Euskal Curriculuma aldarrikatzen duten kamisetak atera. 



Euskal Curriculuma Herriz Herri 

Aipatutako ekintzen ildoan, baina askoz dimentsio handiago batekin, aurrekaririk gabeko kanpaina 
burutu du Euskal Herriak Bere Eskolak ikasturte honetan: "Euskal Curriculuma Herriz Herri". Izan 
ere, desoreka handia zegoela ikusten genuen, aide batetik, Euskal Curriculuma sortzeko prozesuak 
zeraman abiaduraren eta, beste aide batetik, ikastetxe nahiz herrietan zegoen kontzientzia eta parte 
hartze mailaren artean. 

Urriaren 22an Tafallan hasi eta abenduaren 3an Durango amaitu bitartean, Euskal Curriculuma 
irudikatzen zuen agiritegi edo artxibategi handi bat ibili da herriz herri, Euskal Curriculumaren 
beharra gizarteratzen eta martxan den egitasmoaren nondik norakoak zabaltzen. Hona hemen 
"Euskal Curriculumak" igaro dituen herrien zerrenda: Tafalla, Irunberri, Irunea, Altsasu, Gasteiz, 
Ordizia, Aretxabaleta, Eskoriatza, Bergara, Azpeitia, Leitza, Lesaka, Bera, Oiartzun, Baiona, 
Orereta, Hernani, Donostia, Zarautz, Orio, Getaria, Zumaia, Ondarroa, Lekeitio, Munitibar, 
Marltina, Derio, Lezama, Algorta, Leioa, Bilbo, Barakaldo, Zalla, Amurrio, Laudio eta Durango. 
Herriz herri igaro ahala, herri jakintzak (herri bakoitzeko ikasleek ezagutu beharko lituzketen 
gauzak) islatzen zituzten kartulinak gehitu zaizkio agiritegi erraldoiari, besteak beste: martxoaren 
3ko Gasteizeko gertakariak, Iruneko Euskal Jai Pilotalekuaren historia, Oiartzungo Intxixuak 
(ihauterietako pertsonaiak), Bilboko Aste Nagusiaren sorrera, Leioako lamien inguruko kondaira, 
Egiako Ametsenea gaztetxearen ekarpena, euskaraz idatzitako hainbat libururen laburpenak, haur 
eskola ezberdinetako haurren hamarnaka marrazki, Barakaldo herriaren garapen soziala, Leitzako 
ltirolari ezagunen ekarpenak, hezkuntzan eragin handia izan duten zenbait pertsonaia, Lea-Artibaiko 
hainbat artistek eginiko lanak, 1936.urteko Nafarroako fusilatuen oroimena berreskuratzeko 
argitaraturiko lana... 

Era berean, "Euskal Curriculumaren" etorreraren aitzakian, ikasle, irakasle, guraso nahiz herri 
eragileei zuzenduriko saioak antolatu ditugu. Osotara 1200 lagun baino gehiagorekin bildu gara 
herriz herri eta ikastetxez ikastetxe eginiko 40 aurkezpen edo tailerretan. Ekimenaren amaieran, 
Durangon, ekitaldi arrakastatsua burutu genuen 200 lagun baino gehiagoren parte hartzearekin. 
Honenbestez, esan dezakegu tinkaturiko helburuak bete egin ditugula eta Euskal Curriculumaren 
inguruko kontzientzia handitzea lortu dugula. 

Euskal Curriculumaren inguruko eztabaidaren aurrean 

Urtarriletik ekainera bitartean Ikastolen Konfederazioak, Sortzen-Ikasbatuazek, Eskola Kristauek, 
EHIGEk, EAEko Hezkuntza Sailak eta bestelako hezkuntza eragilek babesturiko "Derrigorrezko 
Eskolaldirako Euskal Curriculuma" proposamena jarriko da eztabaidagai ikastetxeetan. Era berean, 
Udalbiltzak herri eragileen ekarpena biltzeko prozesua bururaino eramango du, urtarrilaren 28an 
Donostiako Kursaal aretoan ihardunaldi publikoak antolatuz eta ondorioak liburu batean bilduz. 
Eztabaidaren momentua da, beraz, ahalik eta curriculum osatuena eta onena egiten saiatzeko 
momentua. Euskal Curriculuma egongo da, zorionez. Orain gakoa da ea nolakoa izango den Euskal 
Curriculum hori. Eta, noski, behin Euskal Curriculuma definituta, nola aplikatuko den ikastetxeetan. 
Testuinguru honetan, Euskal Herriak Bere Eskolak uste du fase bat bete duela gai honekiko egin 
duen lanean eta beste fase berri bat ireki behar duela. Orain arte, Euskal Curriculumaren beharra 
mahai gaineratu, oinarrizko kontzeptuak argitu eta hezkuntza komunitatea nahiz gizartea 
motibatzeari eman diogu lehentasuna. Ez dugu Euskal Curriculuma osatzeko prozesuaren inguruan 
nahiz egin den curriculum proposamenaren inguruan guk dugun iritzia eman. Hurrengo 
hilabeteetan, aldiz, eta orain arteko eginkizunekin jarraitzeko asmoa badugu ere, gure ikuspegi 
propioa plazaratzeari emango diogu lehentasuna. Alegia, Euskal Herriak Bere Eskolaren ustez 
Euskal Curriculuma sortzeko prozesua nola garatu beharko litzatekeen eta Euskal Curriculumak 
nolakoa izan beharko lukeen adierazi nahi dugu eta iritzi hori defendatu hurrengo hilabeteetan 
egongo diren foro ezberdinetan: ikastetxez ikastetxe ematen ari den eztabaidan, batetik; eta herri 
eragileen ekarpena biltzeko Udalbiltzak daraman prozesuan, bestetik. Iritzi hori da, hain zuzen ere, 
txosten honetan azaltzen dena. 



B. EUSKAL CURRICULUMA SORTZEKO PROZESUAREN 
AZTERKETA 



1. ORAIN ARTEKO URRATSAK 

2.001. urtean, Udalbiltzak, Euskal Herriko Curriculuma eraikitzeko aukera aztertzeko erabakia 
hartu zuen, eta, horretarako, proiektua parti zezaketen hainbat hezkuntza eragilerekin jarri zen 
harremanetan. Harremanon testuinguruan, Ikastolen Konfederazioak "Ikastolen Curriculumaren 
Euskal Dimentsioa" izeneko egitasmoa aurkeztu zion Udalbiltzari. Bi eragileon arteko elkadana 
bideratzeko aukera sortu eta gauzatu zen. Euskal Curriculuma Proiektuaren diseinu komuna 
egiteko helburuz, bi aldeen arteko harreman dinamika abian jarri zen. Harreman horietan, 
Udalbiltzak honako irizpide nagusi hauek mahai gainean jarri zituen: 

• Curriculumaren euskal dimentsioaz gaindi, Euskal Herriko Curriculum proposamena 
eraikitzearen beharra; hots, Euskal Herritik sortu eta Euskal Herri osorako baliagarria 
izango den curriculum proposamena, horrela eskatzen duen edozein ikastetxeren esku 
jarriko dena. 

• Euskal Herriko Curriculuma osatzeko, prozesu parte hartzailearen beharra. 

• Prozesu horren gidaritza lanetan, Euskal Herriko Ikastolen Konfederazioarekin batera, 
eremu publikoan Euskal Curriculumaren proiektuarekin bat egiten duen eskola-elkartearen 
beharra, Sortzen-Ikasbatuaz Elkartearena, alegia. 

• Euskal Curriculumaren definizioa eta aplikazioa bereiztea. 

• Euskal Curriculumaren definizioari dagokionez, estatuen derrigorrezko curriculumak aide 
batera uztea, eztabaida hori aplikazio uneari dagokion aldetik. 

Hainbat bileraren ostean, Ikastolen Konfederazioak aipatu irizpideak aintzat hartu zituen. Era 
berean, Udalbiltzak, Euskal Herriko Ikastolen Konfederazioak aldez aurretik landuak zituen 
irizpide kultural eta pedagogikoak proiektuaren oinarrizko abiapuntu gisa aintzat hartu zituen. 
Egoera horretan, eta finkatutako irizpideei jarraiki, Udalbiltzak, Ikastolen Konfederazioaren 
adostasunez, Sortzen-Ikasbatuaz Elkarteari Euskal Curriculumaren Proiektuan parte hartzeko 
gonbitea luzatu zion. Planteatutako proiektu eta irizpideak Sortzen-Ikasbatuaz Elkarteak ontzat 
hartu zituen, hiru aldeen arteko bilkura dinamika berriari hasiera emanez. Dinamika horren bidez, 
Euskal Curriculuma eraikitzeko egitasmoa hiru eragileek adostu zuten, 2.003.ko urtarrilean. 
Akordio horren arabera, Euskal Curriculuma bost urratsetan gauzatuko da. 

1. urratsa: Egitasmoaren oinarri pedagogikoak eta lanaren metodologia zehazten duen 
txostena adostea. 

2.003. urtean bertan adostasuna lortu zen, aipatu oinarriak "Euskal Curriculuma: marko teorikoa 
eta plangintza estrategikoa" txostenean jasotzen direla. 

2. urratsa: Kultur eta zientziaren arloan adituak direnen ekarpenak biltzea. 

Lan horren ardura Ikastolen Konfederazioak hartu zuen, eta EAE-ko Hezkuntza Sailarekin 
hitzartutako diru-laguntza lortu zuen haren finantzaketari aurre egiteko. 2.004ko ekainean lanaren 
emaitza aipatu bi eragileok aurkeztu zuten, Donostian: "Euskal Curriculuma: kultur ibilbidea. 
Adituen ekarpena" izeneko liburua. 

3. urratsa: Euskal irakaskuntzan diharduten irakasle adituek euskal curriculumaz egingo 
duten proposamen teknikoa biltzea. 

Ikastolen Konfederazioak eta Sortzen-Ikasbatuaz-ek lan hori gauzatzearen ardura hartu zuten, eta 
berau osatzeak beharrezkoa duen aniztasun eta adostasunari erantzuteko asmoz, zenbait hezkuntza 
eragilerekin (Eskola Kristauak, EIB, Euskal Haziak, Biga Bai...) eta EAEko Hezkuntza Sailarekin bi 
elkarteok akordioa lortu zuten. Lanaren emaitza 2005ko martxoan aurkeztu zen, Bilboko 



Euskalduna Jauregian, "Derrigorrezko eskolaldirako euskal curriculuma" izenburupean 1 . Maiatzean, 
eremu publikoko hainbat eragilek (guraso elkarteak eta zuzendari elkarteak) prozesua nola garatzen 
ari zen kritikatu eta EAEko Hezkuntza Sailaren lidergoa eskatu zuten. Hala ere, tentsio horiek 
gainditu dira eta EHIGE (publikoko guraso elkarteen konfederazioa) prozesuan parte hartzea 
erabaki du. 

4. urratsa: Hezkuntza erkidegoaren zein oro har herritargoaren parte hartzea ahalbidetu 
eta ekarpena biltzea. 

Prozesuaren urrats honetan gaude. Aide batetik, lehen aipatutako eragileek eginiko "Derrigorrezko 
Eskolaldirako Euskal Curriculuma" proposamena eztabaidagai jarriko dute eskolaz eskola. Guraso, 
irakasle eta ikasleek proposamena baloratuko dute inkesta batzuen bidez. Horretaz gain, DBHko 
irakasleek jakintza arlo bakoitzean finkatzen diren edukiak baloratuko dituzte beste inkesta batzuen 
bidez. Inkesta guztiak bildu eta ondorioak aterako dira. 

Beste aide batetik, Udalbiltzak herri eragileen ekarpena biltzeko ardura hartu du, horretarako 10 
lan-eremu zehaztu eta dinamizatzaile talde bat osatuz. 320 eragileri informazioa bidali eta horietako 
askorekin zuzenean egon da bere iritziak jasotzeko. Urtarrilaren 28an, ondorioak plazaratzeko 
ihardunaldiak antolatu ditu, Donostiako Kursaal aretoan, eta horren ostean liburu batean bilduko 
ditu 2 . 

5. urratsa: Jasotako ekarpenekin aberastutako txostena onestea. 

Hala eskoletan nola jendartean jasotako ekarpenekin, azkeneko txostena osatu eta onartuko da, 
alegia, Euskal Curriculuma onartuko da. Oraindik ez da zehaztu hau nola egingo den. 

Bosgarren urrats honen ostean hasiko da benetako lana: Euskal Curriculuma praktikan jartzea, 
egun dauden oztopo politikoei (espainiar eta frantziar curriculumen inposaketa) eta arazo 
operatiboei (eskoletan dagoen mugimendu apala) aurre eginez. 



2. EGUNGO EGOERA 

Euskal Curriculumaren aferak aurrekaririk gabeko dimentsioa hartu du azken urteetan. Duela hiru 
urte Udalbiltzak, Ikastolen Konfederazioak eta Sortzen-Ikasbatuazek prozesua martxan jarri 
zutenean asmo bat baino ez zen hura, errealitate bilakatzen ari da. Hezkuntza arloko eragile askok 
prozesuarekin bat egin dute, baita EAEko Hezkuntza Sailak ere. 

Bestalde, Espainiako Estatuak LOE aprobatu berri du, EA eta PNVren aldeko botoekin eta 
UPNren kontrako botoekin. Lege horrek curriculumaren gaineko Estatuaren kontrola berresten du, 
edukien %55 beretzat gordetzen duelarik. Gainera, orain arte %55 hori Estatuak definitu zezakeen 
gehienezko kopurua zen bitartean, lege berriarekin gutxieneko kopuruan bilakatu da. Hurrengo 
hilabeteetan Espainiako Gobernuak bere curriculumaren zatia zehaztuko du eta EAEko nahiz 
NFKko Gobernuek curriculum dekretu berriak onartu beharko dituzte. Curriculum dekretu 
horietan, legez, Espainiako Gobernuak finkatutako %55 hori bere egin eta gainontzeko zatia osatu 
behar dute Gasteizko eta Iruneko agintariek. Nafarroako Gobernuaren jarrerak ez du zalantzarako 
tarterik uzten curriculumaren aferan, Espainiako egokitzapena egingo du eta kito (legearen beste 
arlo batzuetan, aldiz, irizpide propioak mantentzeko borondatea azaldu du, baina ez da PP-rekin 
guztiz lerratu). Zein izango da EAEko Gobernuaren jarrera? 

Orain arte curriculumaren alorrean garatu duen politika oso eskasa eta kontraesankorra izan da. 
2.003. urteko martxoan Araba, Bizkaia eta Gipuzkoako ikasleek Euskal Herriari nahiz Europari 
buruz dauzkaten ezagutzak neurtzeko egin zuen azterketaren emaitzak argigarriak izan ziren, baina 



1 "Derrigorrezko eskolaldirako euskal curriculuma" hiru hizkuntzetan banatu da, liburuxka laranja baten 
bidez. Liburuxka horretan curriculumaren diseinua eta egitura azaltzen dira, baina horrekin batera, badira 
hainbat txosten osagarri, jakintza arlo bakoitzean landu beharrekoa zehazten dutenak (argitaratzear daude). 
Proposamena www.euskalcurriculuma.info eta www. euskalcurriculuma.org helbideetan aurki daiteke. 

2 Nola prozesu osoaren berri izateko, hala herritarren ekarpena biltzeko prozesuan parte hartzeko, jo 
www.euskalcurriculuma.info Udalbiltzaren web orrira. 



argigarriagoa izan zen oraindik emaitza horiek publiko ez egiteko erabakia 3 . Udalbiltza, Ikastolen 
Konfederazioa eta Sortzen-Ikasbatuazek Euskal Curriculuma sortzeko prozesua martxan jarri 
zutelarik, Iztuetak erreakzionatu eta diruz lagundu zuen, bide batez argazkietan azaltzeko aukera 
baliatuz. Tontxu Camposek, aldiz, LOEk EAEko eskumenak zapaltzen zituela salatu zuen, besteak 
beste curriculumaren gaiari dagokionean, baina aldi berean EAko eta EAJko ordezkariek aipatu 
legearen aldeko bozka eman zuten. Badirudi, finean, Hezkuntza Sailaren asmoa honako hau dela: 
Estatuak finkatutako %55a aplikatzea eta beste %45a osatzeko Euskal Curriculuma oinarritzat 
hartzea. 
Testuinguru honetan, honako hau da Euskal Herriak Bere Eskolaren JARRERA: 

1. Euskal Curriculumak Euskal Herri osorako curriculuma behar du izan eta Euskal 
Herri osoko eragile eta instituzioen parte hartzeaz osatu beharra dago. 

2. Beraz, ez da inolaz ere nahastu behar Euskal Curriculuma eta EAEko Curriculuma. 

3. Euskal Curriculumak ez du aintzat hartu behar ez Espainiako estatuak ezta 
Frantziakoak ere finkatzen dituzten curriculumak. Euskaldunok nahi dugun 
curriculuma behar du izan. 

4. Behin Euskal Curriculuma definituta, aplikazioaren afera dator. Ildo honetan, 
aplikaziorako bi bide daude eta biak jorratu beharrekoak dira: 

4.1 Administrazio autonomikoen curriculum dekretuak (aukera hau, bistan da, ez da 
bideragarria Lapurdi, Behe Nafarroa eta Zuberoaren kasuan): EAEk eta NFKk hezkuntza 
eskumenak dituzte. Horietaz baliatuz, Euskal Curriculuma aplikatu beharko lukete, 
%100ean. EAEk espainiar legediak onartzen dion %45 hori Euskal Curriculumaren arabera 
zehaztea aurrerapauso bat da egungo egoerarekin alderatuta. Baina guk ez diogu onartzen 
Espainiako estatuari curriculumaren %55a arautzeko eskubidea eta gure agintariei exigitzen 
diegu beren adierazpenekin koherenteak izateko eta estatuko irizpideak betetzeari uko 
egiteko. 

4.2 Herri ekimena . Aukera hau da bideragarriena, zalantzarik gabe, Nafarroa Garaian 
nahiz Ipar Euskal Herrian, hauen kasuan ezin baitaiteke espero lege bidezko aplikaziorik, 
lehenengoaren kasuan Gobernua Euskal Curriculumaren aurkakoa delako eta bigarrenaren 
kasuan horrelako arautze bat egin lezakeen instituziorik ez dagoelako. EAEko 
Gobernuaren kasuan ere, pentsatzekoa da Estatuaren %55 hori aintzat hartuko duela eta 
beraz Euskal Curriculuma bere osotasunean aplikatzeari uko egingo diola. Esan bezala, hori 
aurrerapausoa litzateke, baina Euskal Curriculumaren aplikazioan haratago joan nahi duten 
ikastetxeei horretarako aukera eman behar zaie. Beraz, Euskal Herri osoari begira Euskal 
Curriculuma aplikatzeko eta garatzeko planteamendua (berritzea, ebaluazioa, formazioa, 
baliabide pedagogikoak) egin beharra dago herri ekimenaren bidez: ikastolak, eskola 
publikoak, argitaletxeak, pedagogiaren alorrean dabiltzan eragileak... 

3. AURRERA BEGIRA 

Hurrengo hilabeteei begira, beraz, honako hiru ildo hauek izango genituzke: 

1. "Derrigorrezko Eskolaldirako Euskal Curriculuma" proposamenaren inguruko 
eztabaida parte hartzailea bultzatu eta indartzea, beti ere aurretik aipatutako 
irizpideetan oinarrituta. Curriculuma funtsezko ardatza da hezkuntza ereduaren 
definizioan eta beraz hezkuntza komunitateko kide guztiek eta jendarteak oro har parte 
hartzeko aukera izan behar du. Gainera, gero eta parte hartze handiagoa izan, gero eta 
kontzientzia gehiago hartu, orduan eta oinarri hobeagoa jarriko dugu Euskal 
Curriculumaren aplikazioari begira. 

2. Administrazio autonomikoak interpelatu egin behar ditugu estatuak finkatutako 
%55a aplikatzeari uko egin, Euskal Curriculuma aintzat hartu eta berau %100ean 



3 2.219 ikaslek osatutako laginari, 100 item zeuzkan galdetegia erantzutea eskatu zitzaion. Ikerketaren 
emaitzak 2.003. cko maiatzcan bildu ziren, baina emaitzok ez ziren publiko egin. Euskal Herriak Bere Eskola 
herri ekimenak emaitzak biltzen dituen txostena eskuratzeko aukera izan du.Euskal Herriko ezagutzei 
dagokionez ikasleek ateratako bataz besteko nota 4,lekoa da. Ordea, Europako edukiei buruzko galderetan 
ateratako bataz besteko nota 6,3koa da. Hau da, ikasleek Europaren inguruko ezagutzak hobeto menperatzen 
dituzte Euskal Herrikoak baino. 



aplikatu dezaten. Lapurdi, Behe Nafarroa eta Zuberoaren kasuan, curriculuma 
aplikatzeko baliabide instituzionalik ez egotea salatu beharra dago. 
3. Euskal Curriculuma herri ekimenaren bidez aplikatu eta garatzeko estrategia 
antolatu beharra dago. Esan bezala, ezin gara esperoan geratu ea administrazio 
autonomikoek zer egingo duten, lehen aipatu bezala Ipar Euskal Herrian instituziorik ez 
dagoelako, Nafarroakoa Euskal Curriculumaren kontra dagoelako eta EAEkoak Espainiako 
curriculum irizpideak betetzeko bokazioa duelako eta beraz mugatuta dagoelako. Euskal 
Herriak Bere Eskolarentzat handi geratzen da eginkizun hau; guk beharra plazaratu nahi 
dugu, baina prozesua martxan jarri zutenei (Udalbiltza, Ikastolen Konfederazioa, Sortzen- 
Ikasbatuaz) nahiz pedagogiaren alorrean dabiltzanei dagokie hori antolatzeko eskumena. 



C. "DERRIGORREZKO ESKOLALDIRAKO EUSKAL 
CURRICULUMA" PROPOSAMENAREN AZTERKETA 

Azterketa hau "Derrigorrezko Eskolaldirako Euskal Curriculuma" oinarrizko txostenaren gainean 
eginda dago, eta beraz txosten hori irakurri ezean ez du zentzurik. 

Euskal Herriak Bere Eskolan gauden kideok hezkuntzaren gaineko ikuspegi orokorra konpartitzen 
dugu, baina afera zehatzetan (ikuspegi pedagogikoa, hezkuntzari loturiko gai zehatzak, Euskal 
Herriko egoeraren inguruko irakurketak) askotariko iritziak daude gure artean. Konpartitzen dugun 
ikuspegi horren arabera eginda dago azterketa eta, bereziki, honako lau oinarri hauen arabera: 

• Hezkuntza sistema eta curriculum propioa izateko eskubidea. 

• Euskal Curriculuma, biharko Euskal Herria eraikitzeko tresna. 

• Hezkuntzaren inguruko ikuspegi askatzailea. 

• Hezkidetzari aitortzen diogun garrantzia. 

Jarraian atalez atal joango gara, bereziki guk aldatuko genituzkeen elementuak aipatuz (uler dadila, 
beraz, aipatzen ez direnak begi onez ikusten ditugula oro har; bestelakoan balorazio guztiz 
negatiboa egiten dugula eman dezake eta). Osotara 13 aldaketa proposamen aurkezten dugu. 

0. SARRERA 







0.1 Beharren azterketa 



Europako Batasunaren diskurtsoa eta praktika 



Euskal Curriculumerako "erreferentzia eremu" gisa bi txosten hautatu dira, Delorsen 
zuzendaritzapean egindakoa bata eta Liburu Zuria bezala bataiatutakoa bestea. Bi txosten horietatik 
aipatzen diren elementu batzuk interesgarriak eta positiboak dira (giza garapena lehenestea, bizitza 
osoko hezkuntza e.a.), nahiz eta Europako Batasunaren testu askok duten handicap berak 
harrapaturik diruditen. Hau da, diskurtso erakargarriak eraikitzen dira, praktika ez horren 
eredugarriak bultzatzen diren bitartean. Edo adibide batzuen bidez esatearren, ingurugiro hezkuntza 
proposatzen da, ingurugiroa hondatzen duten egitasmo erraldoiak bultzatzen diren bitartean; edo 
kultur aniztasunaren garrantzia aipatzen da, herriak aitortzen ez dituen Konstituzioa aprobatzen den 
aldi berean. Kontraesan hau esplizituki aipatu ezean, egungo europar eraikuntzako kontraesan 
horretan bertan jauziko ginateke gu ere. 

Zd I Jacques Delors eta Paulo Freire 

Bestalde, eta Hezkuntzaren Xedea ataleko balorazioan luze eta zabal azaltzen dugun bezala, 
"erreferentzia eremuan" ere eraldaketaren kontzeptua eta hezkuntzaren ikuspegi askatzailea 
azpimarratzea beharrezkoa iruditzen zaigu. Nolabait esateko, Delorsen iturritik ezezik, Freireren 
iturritik ere edatea eta esplizituki horrela aldarrikatzea proposatzen dugi: 



za. 

Euskal Herriko beharren azterketa 



Amaitzeko, Euskal Herriari buruz egiten den kokapena laburregia dela iruditzen zaigu. Eta ez 
genuke hau aipatuko, testu osoa irakurri ostean honako zalantza hau geratu izan ez balitzaigu: 
hezkuntzaren xedeaz hitz egiten da, hezkuntza konpetentziak aipatzen dira, baina gaur eta hemen 
dauzkagun premiekin lotuta al daude? Hau da, zein da Euskal Curriculumaren xedea hurrengo 
hamar urteetan, zeintzuk dira Euskal Herrian ditugun erronkak hurrengo hamar urteetan? Galdera 
honi (eta erantzunei, noski) ez zaio behar bezalako pisua ematen testuan eta ondorioz gure 
errealitate zehatzarekin zerikusi gutxi duen eraikuntza teoriko baten antza hartzen du. Adibideetan 
ere aurki dezakegu deskontestualizazio arazo hau. Esaterako, atal honetan bertan mugaz gaindiko 
harreman instituzionalei buruz hitz egiten denean, ez da Udalbiltzari buruzko aipamenik egiten, 



mugaz gaindiko berezko instituzionalizazioaren adibide, edo beste arlo batzuetan eman diren 
esperientziei buruz. 

0.2 Esparru kontzeptuala 

Kulturaren definizioa eta ondare kulturalaren kritika 



Egokia iruditzen zaigu, euskal kultura definitzeko orduan, J.M. Barandiaranen ikuspegia oinarritzat 
hartzea: Herri baten kultura, gi^a obra bat be^ala agert^en %aigu, bere egitura %einu desberdinetako hainbat 
pie^az eratua egongo balit^ be^ala alegia. Gure kasu honetan, egumroko bi^it^ak planteaturiko oinarrizko 
ara^pei Euskal Herriak ematen di^kien solu^ioen mult^oa lit^ateke. 
Barandiaranek zazpi oinarrizko arazo aipatzen du: 

1. Nola lortuko ditut janari-edariak eta osasuna? 

2. Nola babestuko naiz? 

3. Nola lortuko dut mundua ezagutzea eta bere materialak eta indarrak neure zerbitzura jartzea? 

4. Nola lortuko dut neure antzekoen laguntza eta nola antolatu gizarte-bizitza? 

5. Nola komunikatuko naiz neure antzekoekin? 

6. Nola egingo ditut atsegin eta gustukoak zaizkidan gauzak? 

7. Nor naiz ni, zer da gizakia, zein da bere xedea? 

Barandiaranen definizioa malgua eta inklusiboa delakoan gaude. Modu dinamiko batean ulertzen 
zuen kultura. Garai eta egoera ezberdinetan herri batek bizitzeko sortutako corpus dinamikoa, 
egoera eta garai ezberdinetan eguneroko oinarrizko arazoei erantzun ezberdin bat dagokielarik. 
Ildo horretan, guk ondare kulturala kritikoki aztertzeko beharra azpimarratu beharko litzatekeela 
uste dugu. Izan ere, ondare kultural hori sortzerakoan desberdintasun nabariak eta bidegabeak egon 
dira. Kultura giza obra da, bai; baina, pertsona guztiek ez dute aukera berdinak izan giza obra 
horretan parte hartzeko. Gizonak zer esan handiagoa izan du emakumeak baino, aberatsak eragin 
handiagoa herritar xumeak baino. Eta, beraz, ondare kulturalaren azterketa kritikoa bi 
ikuspegi horiek kontutan hartuz egin beharko dugu: aide batetik, genero ikuspegia; eta 
beste aide batetik, herri ikuspegia. 

D I Kulturaren aspektu instrumental eta etikoa 

Bestalde, Barandiaranen definizioak hainbat zalantza sortzen dizkigu ikuspegiari dagokionez. 
Ataundarrak NOLA galdekizuna du oinarri; ikuspegi instrumentala, hain zuzen ere. Berak 
planteatzen duen hirugarrengo galderan ikuspegi hau bere gordintasun guztiarekin azaltzen da (nola 
lortuko dut mundua e^agut^ea eta bere materialak eta indarrak neure zerbitzura jartzea?). Kutsu 
menperatzailea eta liberala dario galdera honi. Gizakia eta naturaren apurketa, zatiketa, aldentzea, 
modu natural batean planteatzen du, ama lurra gure nahietara moldatu daitekeen elementua izango 
balitz bezala! Azken urte hauetan mundu zabaleran zehar emandako fenomeno natural lazgarri eta 
basatiak argi adierazten dute gure jarrera menperatzaile eta berekoiak ondorio larriak dituela eta 
klima aldaketa jarrera honen ondorio zuzena dela. 

Bizitzea tokatu zaigun garai honetan, ikuspegi instrumental-teknologikoa hein handi batean 
gaindituta dagoelakoan gaude. Izan ere, azken hamarkadetan aurrerapen itzelak bizi izan ditugu alor 
teknologikoari dagokionez. Alta, egungo arazoa ez da NOLA egin hau edo bestea, baizik eta 
hartutako erabakiak zein ondorio dituen aurrikustea. Izan ere, ondorioak ez baditugu 
hausnartzen geure bukaera diseinatzen ariko gara. Beraz, NOLA galdegaiarekin batera 
ZERTARAKO eta ZEIN ONDORIO galdegaiak ere kontutan izan behar direlakoan 
gaude. Etorkizunean, bidean eginiko akatsak ez errepikatzeko eta etorkizun osasuntsua eraikitzeko. 

Euskal Curriculumaren osagaiez 



Curriculum proposamenak zera dio pasarte batean: Euskal Curriculuma egiteko, elkar ukit^en duten eta 
osmosian dauden elementu edo unibertso hauek integrat^ea proposat^en dugu: euskara eta euskal kultur a 
espe^ifikoa (euskal curriculum espe^ifikoa), gainerakoen ardat^a; Euskal Herrian ukipenean ditugun hi^kunt^ak 
eta kulturak; curriculum ofi^ialetako derrigorre^koak; Europakoak; eta unibertsalak. 



Ez gaude inolaz ere ados curriculum ofizialak (hau da, Espainiako eta Frantziako 
curriculumak) Euskal Curriculumaren baitan kokatzearekin. Hainbatetan aipatu dugun 
bezala, Euskal Curriculuma, definizioz, Euskal Herrian egiten dugun planteamendu 
pedagogiko-politikoa da, guk NAHI duguna. Kontua da, zoritxarrez, ez dugula hezkuntza 
sistema propiorik eta ondorioz Espainiako nahiz Frantziako legediak indarrean daudela eta 
ondorioz beraien curriculumak derrigorrezkoak direla. Eztabaidatu beharko dugu, beraz, nola egiten 
dugun Euskal Curriculuma aplikatzeko, zein jarrera hartzen dugun curriculum ofizialen aurrean e.a. 
Baina inolaz ere ezin daitekeena egin, Euskal Curriculumaren definizioan bertan estatuen 
curriculumak barneratzea da. Gainera, definizio hori txostenean azaltzen diren beste definizioekin 
kontraesanean dago guztiz eta beraz ez du inolako zentzurik han azaltzea. 

Bide batez, iruditu zaigu proposamenean zehar Espainiako eta Frantziako hezkuntza sistemen 
inposaketaren gaia saihestu nahi dela, agian polemikoa izan daitekeelako. Esaterako, diziplina arloei 
buruz hitz egiten denean (4.2 puntuan): Euskal Curriculumaren proposamenean, curriculuma diziplina arloen 
arabera antolat^ea erabaki da. Hori al da aukerarik onena? Ba al daude aukera hobeak, eta hezkuntzaren 
helburuekin eta funtzjoekin koherenteagoak direnak? Gai hori, ^alant^arik gabe, oso e^tabaidagarria eta 
e^tabaidatua da (...) Esan daiteke hezkuntza sistemak eta ^erbit^uek diziplina arloen arabera funt^ionat^en 
dutela. Zaila da curriculumaren antolaketa ardat^a aldat^ea (...) Proposamenak Espainiako eta Frantziako 
Estatuetako curriculum ofizialen enborrarekin bateragarria i^an nahi du. Hemen zera esan beharko litzateke: 
Euskal Herrian hezkuntza sistema propioa ez dugunez, ezin dugu erabaki jakintza arloak 
mantentzea ala ez, horrela finkatuta dagoelako Espainiako eta Frantziako hezkuntza legeetan. Eta 
horrela amaitu beharko litzateke: Proposamena Espainiako eta Frantziako curriculum ofizialen enborrarekin 
bateragarria i^atea beste aukerarik ez dugu momentuz. 

0.3 Proiektuaren faseak eta parte hartzaileak 

1. CURRICULUM DISEINUA 



1.1 Oinarriak eta ezaugarriak 







Izaera askatzailea 



Hezkuntzaren xedearen atalean argudiatuko dugun moduan, curriculumaren izaera askatzailea 
azpimarratu beharra dago. Irudimena, Utopia, justizia, aldarrikatu beharreko kontzeptuak dira. 
Horregatik, izaera hezitzailea dioen atalaren ondoren, atal berria jarriko genuke guk, honen antzeko 
testu batekin: 
Izaera askatzailea 

Hezkuntfrak herritarrei baliabideak eman behar dizkiela esaten dugunean, ez gara soilik egungo errealitatean 
ahalik eta hobekien moldatzfko beharrezkoak izango dituen baliabideak emateaz ari. Aitzjtik, hezkuntzaren 
xedeak haratago joan behar du, pertsonari "ez dagoen errealitatea " edo Utopia sortzeko beharrezkoak dituen 
baliabideak emanez Hezkuntza eta curriculum askatzpile batek, ezjnbestean, gizprtea aldatzeko proposamena 
dauka bere baitan, hezkuntzaren bidez gizarte bidezkoagoa eraiki daitekeenaren uste positiboa. Gure herriaren 
kasuan, biharko Euskal Herria eraikitzeaz ari gara: herritar eleanitzez osatutako lurraldea, identitate anitzak 
dituzten herritarrez osatutako herria, pertsona ororen eskubideak eta aukera berdintasuna bermatuko duen bidezko 
jendartea. 



s 



Izaera hezkidetzailea 



Proposamen osoan zehar ez da apenas hezkidetza aipatzen eta ez dira arlo honetan egin diren 

aurrerapenak jasotzen. Guk uste dugu curriculumaren ezaugarriak aipatzen diren momentu beretik, 

beste atal guztien erredakziora, gai hau oso presente izan beharra dagoela: 

Izaera hezkidetzailea 

Hezkuntza Sistema, sozjalizaziorako oinarrizko bitartekoa da, eta jendarte eredua birsortzeko baino, 

eraldakuntzarako bitartekoa izan behar du, hots, pertsonen garapenerako bitarteko askatzailea. Honenbestez, 

pertsona aske eta integralak hezj eta sexuen arteko parekidetasunaren aide egin behar du: batetik, ezjperdintasun 

so^ialak gainditu^j eta bestetik, sexuen arteko eskubide eta aukera berdintasuna bermatu^. He^kunt^a sistemak, 
finean, parekidetasunean oinarritutako Euskal Herria sortvgn lagundu behar du. 

1.2 Curriculum diseinuaren eskema 

Eskema (Hezkuntzaren xedeak, konpetentziak eta jakintza arloak) egokia iruditzen zaigu. 

2. HEZKUNTZAREN XEDEA 







Hezkuntzaren xedea, errealitatearen eraldaketa 



Jakin badakigu Hezkuntzaren Teoriaren historian hezkuntzaren inguruko hamaika definizio egin 

direla, zein baino zein borobilagoa. Era berean, horrelako kontzeptuen gaineko eztabaida amai ezina 

izan daitekeela ohartzen gara. Alabaina, hezkuntzaren xedearen definizioa oso afera garrantzitsua 

da, handik aurrera hasten baita egituratzen hezkuntza eredua. 

Hona hemen Euskal Curriculum proposamenean hezkuntzaren xedeaz agertzen den definizioa: 

gi^akia gi^abanako gisa, gi^artekide eta i^adikide gisa ahalik eta gaitasun gehien garat^ea da. 

Definizio honetan oso interesgarriak diren bi elementu dakusagu: 

1, Gaitasunen garapena da hezkuntzaren xedea, ez ezagutza jakin batzuk buruz ikastea. 

2. Hiru dimentsioak kontutan hartu behar dira: norbanakoa, gizartea eta izadia. 

Alabaina, definizio horri hirugarren hanka bat falta zaiola uste dugu eta hanka hori 
ezinbestekoa dela uste dugu, gainera: ERALDAKETAREN kontzeptua. Izan ere, 
eraldaketaren hanka gabe, hezkuntzaren eginkizuna dagoen errealitatean ahalik eta ongien 
moldatuko diren pertsonak hezitzera murriztuko litzateke. 

Guretzat okerra den ideia hori bera iradokitzen da 0. SARRERA puntuan, Euskal Curriculumaren 
proposamenari buruz ari denean: he^kunt^a proiektuaren planteamendua hobet^eko plataforma i^an behar 
du, euskal gi^artearen, gi^arte europarraren eta gi^arte unibertsalaren beharretara egoldtzeko eta ikasleek 
emait^a onak lort^ea sustat^eko. 

Baita 0.1 Beharren azterketa puntuan ere, Euskal Curriculumean Europan integratutako euskal gi^arte 
batean eta munduarekin elkar eraginean bizi ahal izateko beharre^koak diren konpetentziak ere sartu behar 
direla esaten denean. 

Edota 1.1 Oinarriak eta ezaugarriak puntuan: helburua, bera^ e% da soilik eremu akademikoko eta 
profesionalerako konpetent^ietan he^tea, gizarte batean bizitzeak eragingo dizkion arazoei eta gaiei 
erantzuten jakingo duen hiritar gisa arit^eko konpetent^ia horiek gu^tiak landuko dituen he^iketa ematea 
bai^ik. 

Honenbestez, azaltzen den definizioa oso konformista eta kontserbadorea iruditzen zaigu. 
Interpretazioak interpretazio, hezkuntzari ez zaio izaera askatzaile edo emantzipatzailea aitortzen. 
Badirudi bere funtzioa ikaslea egungo gizartean, sistema politiko, ekonomiko eta sozialean, ahalik 
eta hobekien moldatzeko prestatzea dela, egungo sistemaren gabeziak, injustiziak, kalteak... 
kolokan jarri gabe. Orain arte bezala, objektu papera emanez eta historiaren subjektu izateko 
eskubidea oztopatuz. 

Gu ez gaude horrekin ados. Gure ustez, hezkuntza kultur transmisiorako tresna izateaz gain, 
pertsona kritikoagoak izaten, geure buruaren jabe izaten lagundu behar gaitu. Hezkuntzak 
askatzailea izan behar du eta ez menperatzailea. Hezkuntza sozialki eraikitako errealitatea izaki, 
curriculumaren bidez errealitate horietaz jabetzea lortu behar da, modu horretan gizartea 
eraldatzeko gaitasuna izango baitugu. Gizaki aske eta autonomoak hezi behar ditugu, ideia faltsu 
zein komunikazio modu distortsionatuetatik emantzipatutako pertsonak. 

Modernitatearen aro honetara iritsi garenean, tren laster bat ageri zaigu, globalitarismoa, mundu 
zabalaren neurriak etxalde bihurtu nahi dituen tren lasterra. Tren geldiezina, baina norabidez aldatu 
beharrekoa. Herri gisa egituratu ezean, ekonomiaren globalitarismoak, industria kultural 
multinazionalak eta berregituraketa geopolitikoak irentsiko gaitu eredu kultural homogeneoaren 
tsunamian. Beste mundu bat posible delako lelotik beste mundu eredu batera igaro behar dugu, eta 
Euskal Curriculumak ere beste mundu hori sortzeko ekarpena izan behar du. 

Definizio alternatibo bat eman beharko bagenu, honakoa emango genuke: Hezkuntzaren xedea 
gizakiari errealitatea kontzienteki ulertu eta eraldatzeko baliabideak ematean datza, 

gizabanako gisa, gizartekide gisa eta izadikide gisa ahalik eta gaitasun gehien garatu 
dezan. 

Definizio honek hezkuntzaren eta errealitatearen arteko kontraesana (errealitatean balore jakin 
batzuk nagusitzen diren bitartean, bidezkoagoak diren balore batzuen arabera nola hezitu) askatzen 
duelakoan gaude. Gizakiak ahalik eta gaitasun gehien garatu ahal izateko, gizartea bera aldatu 
beharra dago eta. Gehitzen ditugun elementuei buruz, zehaztapen hauek egin nahi ditugu: 

• Errealitatea aipatzen dugunean, egungo errealitateaz gain, errealitate historikoaz eta 
etorkizunekoaz ere ari gara. Alegia, hezkuntza prozesua honako hiru galdera hauen gaineko 
hausnarketa etengabean oinarritu behar da: 

Nondik gatoz? 

Nor gara? 

Nora goaz? Eta nora joan NAHI dugu? (Freireren Utopia beharrezkoa) 
Ez dago hiru galdera horien inguruko erantzun bateratua ematerik; ez dago guztiontzako 
baliagarria den definizioa emateko modurik. Baina, gainera, ez dago horretarako beharrik 
ere. Izan ere, hezkuntzaren funtzioa ez da galdera horiekiko erantzunak ikasleei ematea, 
baizik eta ikasleekin batera galdera horien gaineko hausnarketa egitea. Hau da, hezkuntza 
sistemak galderak egin behar ditu eta galdera horiei dagokionez zientzia eta kultur ondarea 
aurkeztu behar die ikasleei, baina galderekiko erantzunak ikasleek berauek bilatu eta aurkitu 
behar dituzte. Azken batean, belaunaldi bakoitzak errealitatea berrasmatu behar du. 

• Errealitatea kont^ienteki ulertzearena apropos jarri dugu. Kontzeptu horreldn, 
kritikotasunaren elementua azpimarratu nahi dugu, alegia, errealitatean ontzat ematen 
ditugun elementuak eta aldatu beharrezkotzat jotzen ditugunak bereizteko gaitasuna. 

Definizioa hobetzen jarrita, guk beste hiru aldaketa egingo genuke: 

• Gi^akia kontzeptua (singularrean), herritarrak kontzeptuarekin (pluralean) ordezkatu. Izan 
ere, pluralaren erabilerak hobeto islatzen du hezkuntza prozesua kolektiboa dela eta herritar 
kontzeptuaren erabilera herri ikuspegiari erreferentzia egiten dio. Ildo berean, gizartekide 
kontzeptuaren ordez, herrikide kontzeptua ere erabili daiteke. 

• Ahalik eta gaitasun gehien garat^ea esaldiaren ordez, osoki garat^ea jarriko genuke. Lehenengo 
esaldian badirudi afera kuantitatiboa dela (ahalik eta gehien) eta egia da hezkuntza prozesu 
intentsiboago batek gaitasun gehiago garatzen lagundu dezakeela. Alabaina, guk uste dugu 
elementu kualitatiboari eman behar diogula garrantzia, hau da, pertsona integral bezala 
garatzea, pertsona aske eta zoriontsua (osoki hitzaren ordez integralki Jar liteke). 

• Amaitzeko, zentzuzkoa litzateke hezkuntzaren xedea Euskal Herrian kokatzea, azken 
batean Euskal Curriculuma zehazten ari baikara, eta ez hezkuntzaren gaineko hausnarketa 
orokor bat burutzen. Definizioa Euskal Herrian kokatzerakoan, beste konnotazio batzuk 
hartzen ditu berehala. 

Modu honetan geratuko litzateke, beraz, definizioa: 

Euskal hezkuntzaren xedea herritarrei errealitatea kontzienteki ulertu eta eraldatzeko 
baliabideak ematean datza, gizabanako gisa, herrikide gisa eta izadikide gisa osoki edo 
integralki garatu daitezen. 

Hezkuntzaren xedea: biharko Euskal Herria sortu 



Hezkuntzaren xedea nazio ikuspegitik erabat hanka motz geratzen dela iruditzen zaigu. Gogora 
dezagun zer aipatzen den atal honetan. 

"Oinarri^ko ideia honako hau da: euskaldun sentit^eak, espainiarra edo frant^iarra sentit^eak be^alaxe, e^ du 
i%an behar beste identitate batzuen ba^terrara^lea". Formulazio hau defentsiban egina dagoela uste dugu, 
hau da, euskal abertzaletasunari egin zaizkion kritika bidegabeen (bidegabeak, besteak beste, 
espainiarra eta frantziarra izatea inposatzen zaigulako gaur egun eta hori bai dela bazterrarazlea) 
eraginpean egina dagoela. 

"Gure uste% euskararen eta euskal kulturaren inguruan egituratutako erreferentzia komun eta partekatuaren 
barman, pertsona bakoitzak eraiki behar du identitate propioa, indibiduali^a^io pro^esu baten bide^ eta, prozesu 
horretan, hainbat identitate aukeren arteko lehentasunak aukeratuko du". Pertsona bakoitzak bere identitatea 
hautatzen duela eta hautatu behar duela ontzat emanda ere, formulazio honek errealitate gordina 

ezkutatzen du: espainiar eta frantziar identitatea inposatzen zaigula gaur egun, eta euskal identitatea 
garatzeko aukerak murritzak direla. 

Atal osoa irakurrita, badirudi kezka nagusia horixe dela, identitatearen hautaketa norberaren esku 
dagoela argi uztea. Eta berriro diogu, hori egia bada ere, kezka nagusiak beste bat izan beharko hike: 
nola eraikitzen dugun, gaurko egoeratik abiatuta, biharko Euskal Herria. Herritar eleanitzez 
osatutako Euskal Herria euskalduna; herritar "identitate-anitzez" osatutako Herria; pertsona ororen 
eskubideetan eta aukera berdintasunean oinarritutako bidezko jendartea. Kontzeptu horiek (Euskal 
Herria euskalduna, Herria, bidezko jendartea) ez dira ageri eta guretzat guztiz funtsezkoak dira 
Euskal Curriculuma definitzeko orduan. 

3. HEZKUNTZA KONPETENTZIA OROKORRAK 

3.1 Oinarrizko konpetentzia giltzak derrigorrezko eskolaldian Europako eremuan 

Konpetenteak, zertarako? 



Proposamenean esaten den bezala, ezagutza jakin batzuk barneratzea baino, konpetentzia batzuk 
eskuratzea izan behar du hezkuntza prozesuaren funtsa. Baina, zertarako behar ditugu konpetentzia 
horiek? Berriro ere, lehenengo lelo bera errepikatu behar dugu: egungo errealitatea ulertu eta 
errealitate berriak sortzeko behar ditugu. Bestela, zirkuitu arriskutsu batean sartuko ginateke: 
dagoen errealitatean ahalik eta hobekien moldatzeko konpetentziak eskuratzea baldin bada kontua, 
argi dago egungo gizartean gaitasun jakin batzuk dituzten eta balio-eskala jakin baten arabera 
jokatzen duten gizabanakoek "arrakasta" gehiago daukatela (eta ez al da horixe Bologna prozesuan 
unibertsitateen eta pertsonen artean aldarrikatzen den lehiakortasunaren eredua?). Baina, guretzat 
gizartearen baitako lehiakortasun hori eta balio-eskala hori bidezkoa ez baldin bada, argi dago, kasu 
horretan, gizon edo emakume arrakastatsuak hezitzera baino, gizartearen funtzionamolde 
bidegabeekin eta nagusi den balio-eskalarekin hautsi eta bidezkoagoak diren beste balore batzuen 
arabera jokatuko duten (gaitasun edo konpetentzia hori daukaten) pertsonak hezitu beharko 
ditugula. Beraz, eraldaketaren ikuspegia, aldaketa sozialaren beharra, errealitate berrien sorrera, 
aldarrikatu beharreko kontzeptuak dira guretzako, konpetentzien planteamenduari estuki loturik. 

3.2 Konpetentzia orokorrak Euskal Herriko eta Europako unibertsitateetan 

Bolognako Deklarazioaz eta Tuning proiektuaz 



Bi erreferentzia hauek aldarrikatzen dira hezkuntza konpetentzien planteamenduaren berritasuna eta 
egokitasuna justifikatzeko. Baina bi erreferentzia horiek txosten honetan aipatu ditugun bi gabezi 
berberak dauzkate: batetik, diskurtso eta praktikaren arteko kontraesana (balore aurrerakoiak 
aldarrikatzen dira, interes ekonomikoetan oinarritutako prozesuak janzteko); bestetik, hezkuntzaren 
eta hezkuntza konpetentzien gaineko ikuspegi ez askatzailea (egungo gizarte globalizatuan eta bide 
batez Ian merkatuan ahalik eta eraginkorrenak izango diren pertsonak hezitzea). Aipamen hauen 
desegokitasuna areagotu egiten da, Europan nahiz Euskal Herrian bertan Bologna prozesuaren 
inguruan entzuten hasi diren iritzi kritikoak kontutan hartzen baditugu. 

3.3 Hezkuntza konpetentzia orokorrak Euskal Curriculumean 

Konpetentziak bost atal horien arabera antolatzea egokia iruditzen zaigu. Eduldari dagokionez, 
konpetentzien txostena argitaratzen denean horren inguruko gehigarria gehituko diogu balorazio 
honi, guretzat konpetentzien definizioak funtsezko garrantzia dauka eta. 

4. CURRICULUM ARLOAK 

4.1 Curriculumaren antolaketa gure inguruko herrialdeetan 

4.2 Diziplina arloen proposamena Euskal Curriculumean 

Oro har egokia iruditzen zaigu jakintza arloei buruz egiten den hausnarketa nahiz proposamen 
zehatza, kasu batean izan ezik. 

Mundu ikuskerak eta Elijioak 



Jakintza arlo hau horrela izendatzeak ez da egokia. Izan ere, bigarren kontzeptua (erlijioak) 
lehenengoaren barruan sartzen da (mundu ikuskerak), eta beraz ez da zertan nabarmendu behar: 
mundu ikuskera batzuk erlijiosoak dira eta beste batzuk ez, baina erlijiosoak ez diren horiek ere ez 
dira zertan nabarmendu behar izenburuan (esaterako, Mundu ikuskerak, ateismoa eta erlijioak; edo 
Mundu ikuskerak, zientzia eta erlijioa). 

Bestalde, "mundu ikuskerak" adierazteko bada aspalditik kontzeptu ezin egokiagoa: Filosofia. 
Filosofia, ontologiaz (zer den errealitatea), epistemologiaz (nola ezagutzen dugun) eta etikaz (nola 
jokatu beharko genukeen) aritzen den diziplina da. Hiru auzi horien inguruan ikuspegi ezberdinak 
daude, esan bezala batzuk erlijiosoak dira eta historian izugarrizko eragina izan dute (erlijio 
monoteistak, politeistak, animistak), eta beste batzuk ez (zientzia positibista, materialismo 
historikoa, existentzialismo jakin bat, nihilismoa...). 

Beraz, zergatik aipatu nahi da, izenburuan bertan, "erlijioak"? Ikuspegi erlijiosoarekiko kritikoak 
direnen errezeloa piztu dezake eta erlijioa bai/erlijioa ez (bere aldaera ezberdinetan, esaterako: 
erlijioaren historia bai/ba orduan, zientziaren historia bai edo marxismoaren historia bai e.a.) 
eztabaida askotan demagogikoa elikatu. Aldiz, ez dio ekarpenik egiten benetako mamiari, alegia, 
jakintza arloaren definizioari. Horregatik, guk "Filosofia" izendapenaren aldekoak gara. 

